Diari Oficial de la Generalitat Valenciana


Sumari del DOGV 4962, del 09-03-2005 (2005/2138)

ORDE de 23 de novembre de 2004, de la Conselleria de Cultura, Educació i Esport, per la qual es crea una secció d'Educació Secundària en San Fulgencio.
-------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2138


Data del document
:   23-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * San Fulgencio
    * centre d'ensenyament
    * ensenyament públic

ORDE de 23 de novembre de 2004, de la Conselleria de Cultura, Educació i Esport, per la qual es crea una secció d'Educació Secundària en San Fulgencio. [2005/X2138]
  
El mapa escolar de la Comunitat Valenciana contemplava la creació d'un institut a Rojales. El centre, identificat en el mapa escolar com a 03N00006, es va crear pel Decret 150/1999, de 17 de setembre de 1999 (DOGV de 28.9.99) per a escolaritzar l'alumnat del districte escolar Al-39.
  
El nou centre docent ha resultat insuficient per a atendre la demanda de llocs escolars d'Educació Secundària, a causa de l'evolució demogràfica de la zona, raó per la qual cal modificar les previsions inicials i escometre la creació d'un nou centre docent que es configura com una secció.
  
L'Ajuntament de San Fulgencio ha posat a disposició de la Conselleria de Cultura, Educació i Esport una parcel·la de 9.882,17 m² en la unitat d'execució 2 «El Olme», per a ubicació de les instal·lacions provisionals, fins a la construcció de l'edifici escolar que serà la seua seu definitiva. Tot això, en el marc de col·laboració establit en l'apartat tercer de la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La disposició addicional octava del Reglament Orgànic i Funcional dels Instituts d'Educació Secundària, aprovat pel Decret 234/97, de 2 de setembre, del Govern Valencià (DOGV de 8.9.1997), configura les seccions d'Educació Secundària Obligatòria com a centres dependents d'un institut d'Educació Secundària, i faculta la Conselleria de Cultura i Educació per a la creació i supressió d'estos centres.
  
L'Ajuntament de San Fulgencio ha manifestat la seua posició favorable a la creació del centre, en compliment del que establix el punt tercer de l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària a la Comunitat Valenciana (DOGV de 20.08.1998).
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Instituto de Educación Secundaria La Encantá de Rojales, codi 12970151, el següent centre docent:
  
Província: Alacant
  
Localitat: San Fulgencio
  
Denominació: Secció de l'Instituto de Educación Secundaria de Rojales
  
Codi: 87443358
  
Adreça: Unitat d'Execució 2, El Olme, s/n.
  
Composició: 8 unitats d'Educació Secundària Obligatòria
  
Capacitat: 240 llocs escolars
  
Segon
  
El centre iniciarà les seues activitats el curs acadèmic 2004/2005 i oferirà matrícula per a cursar Educació Secundària Obligatòria.
  
Tercer
  
El director territorial de Cultura, Educació i Esport d'Alacant nomenarà l'equip directiu del centre, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General d'Ensenyament determinarà i gestionarà els fons necessaris per a la posada en funcionament i manteniment del centre. Així mateix, el dotarà de l'equipament i material didàctic necessaris. A este efecte, la Direcció Territorial de Cultura, Educació i Esport n'efectuarà l'oportuna i raonada proposta.
  
DISPOSICIÓ ADDICIONAL
  
Única
  
El que establix esta disposició s'inscriurà al Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
La present orde entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol de 2004.
  
València, 23 de novembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN